**ОБЩИНСКА ИЗБИРАТЕЛНА КОМИСИЯ – КРУМОВГРАД**

**Ул. „Трети март“ № 3, тел. 03641/20-19, факс 03641/70-24,oik0915@cik.bg**

**П Р О Т О К О Л № 27**

 Днес 28.10.2019 г. от 13:00 часа се проведе заседание на общинската избирателна комисия, на което присъстваха следните лица: Председател – Таня Йоскова Кафадарова, зам. председател – Атанас Славчев Тюрдиев, зам. председател – Златка Славчева Петкова, секретар – Лейла Юмер Караибрям и членовете Иван Симеонов Иванов, Валери Тодоров Вълчев, Момчил Александров Карамфилов, Обретко Самуилов Самуилов, Радка Петрова Костова, Христо Гинев Харитев, Анастасия Чавдарова Хаджиева-Цолова, Юлиян Данаилов Петлев, Анелия Руменова Асенова.

Заседанието протече при следния

**Д Н Е В Е Н Р Е Д:**

1. Вземане на решение за допускане до участие регистрираните кандидати във втори тур за избор на кмет за кметство с. Аврен.

 2. Одобряване на графичния файл с предпечат на хартиените бюлетини за кмет на кметство с. Аврен при провеждане на изборите на втори тур на 03.11.2019г.

**ПО ТОЧКА ПЪРВА**

**По точка първа от дневния ред** председателя на общинската избирателна комисия информира членовете на ОИК, че въз основа на получените данни от протоколите на СИК и Изчислителния пункт, в кметство с. Аврен ще се проведе втори тур за избиране на кмет на кметство.

 На основание чл. 452 от Изборния кодекс и въз основа на получените данни от протоколите на СИК Общинска избирателна комисия взе следното решение:

Допуска до участие във втори за кмет на кметство с. Аврен:

1. Милена Веселинова Алекова, издигната от ПП „Движение за права и свободи“,получила 114 действителни гласове.

2. Десислава Маринова Драмалиева, издигната от ПП ГЕРБ, получила 91 действителни гласове.

Гласували **13** членове на ОИК: **за – 13** (Таня Йоскова Кафадарова, Златка Славчева Петкова, Атанас Славчев Тюрдиев, Лейла Юмер Караибрям, Иван Симеонов Иванов, Валери Тодоров Вълчев, Момчил Александров Карамфилов, Обретко Самуилов Самуилов, Радка Петрова Костова, Христо Гинев Харитев, Анастасия Чавдарова Хаджиева-Цолова, Юлиян Данаилов Петлев, Анелия Руменова Асенова); **против – няма.**

Номерът на решението е 83.

**ПО ТОЧКА ВТОРА**

Председателят на комисията Таня Кафадарова запозна членовете, че до 28.10.2019 г. ОИК трябва да вземе решение за одобряване на предпечатния дизайн на хартиените бюлетини за кмет на кметство с. Аврен.

 Също така председателят на комисията поясни, че наред с образците на бюлетините, ОИК трябва да одобри тиража им.

Предвид изложеното по-горе на основание чл. 87, ал. 1, т. 1, чл. 209, ал. 1 от Изборния кодекс, във връзка с Наредбата за условията и реда за отпечатване и контрол върху ценни книжа и чл. 209, ал. 3. от ИК и в изпълнение на Решение № 993-МИ/07.09.2019 г. т. 6 на ЦИК, Общинска избирателна комисия Крумовград взе следното решение:

1. **Одобрява** графичния файл с образец на бюлетината за кмет на кметство с. Аврен.

Образецът беше разпечатан и върху него се подписаха присъстващите членове и изписаха трите си имена саморъчно. Задължително бе отбелязана датата и часът на одобряването на образеца на бюлетината.

2. **Одобрява** тираж на бюлетината за кмет на кметство с. Аврен.

Гласували **13** членове на ОИК: **за – 13** (Таня Йоскова Кафадарова, Златка Славчева Петкова, Атанас Славчев Тюрдиев, Лейла Юмер Караибрям, Иван Симеонов Иванов, Валери Тодоров Вълчев, Момчил Александров Карамфилов, Обретко Самуилов Самуилов, Радка Петрова Костова, Христо Гинев Харитев, Анастасия Чавдарова Хаджиева-Цолова, Юлиян Данаилов Петлев, Анелия Руменова Асенова); **против – няма.**

Номерът на решението е 84.

Поради изчерпване на дневния ред заседанието беше закрито от председателя на комисията.

Председател ОИК:………….

 /Таня Кафадарова/

 Секретар ОИК:…………

 /Лейла Караибрям/